Mosonszolnoki Kisbánya tó - Haldorádó horgász áruház
Mosonszolnoki Horgász Egyesület
Az egyesületet érintő dolgokkal kapcsolatban:
Kocsis Péter ( elnök ):
00-36-70-318-4151
Horgászattal kapcsolatban Szelecz József (halőr):
00-36-30-496-6329
www.mszhe.hu
https://www.facebook.com/groups/1724951914457417/
Nagysága 2 ha
A tó partja "egyenes" könnyen megközelíthető náddal tűzdelt.
A part hirtelen törik, 2-3 méterre már 4 méteres mélységet találunk. A legnagyobb mélység 6-7 méter közötti. Kisebb törések találhatók, de a tó medre java részt egyenletes és akadóktól mentes.
Győrből az 1-es sz. főúton Mosonmagyaróvárra megérkezve a 86-os számú főútra kell rátérni, majd a várost elhagyva, az autópályát követően jobb oldalon lesz Mosonszolnok, amelyre az útirányt jelző KRESZ tábla is felhívja a figyelmet. A főútról négy kilométeres bekötőúton érünk a településre, ahová a Szabadság út vezet be. Erről a temetőnél kell lefordulni Sport utcába, majd a Petőfi út, Kázméri út, útvonalon haladva, a Kázméri utca és a Dózsa György utca kereszteződésénél balra kell fordulni. A Tó a Kázméri Utca 68 mögött található.
Vasúti közlekedéssel is el tudunk jutni a tóhoz. 500 méterre található a vasútmegálló.
47.8496858,17.1640731
Parkolási lehetőség Parkolni közvetlen a horgászhelyünk mellett a vízparton lehetséges.
Halállomány A tóban java részt 7-10 kilós pontyok vannak. Emellett vannak még 10+ os példányok is szép számban. Termetes KOI pontyok, amurok és compók színesítik a hal faunát.
Telepítések A tavon csak sporthporgászat folytatható, hal nem vihető el, így csak a megfelelő állomány fenntartás és pótlás érdekében történnek újabb telepítések.
Fajlagos tilalom A „Kisbánya” tóra csak is kizárólag sporthorgász jegy váltható, ami hal elvitelére nem jogosítja fel tulajdonosát
Napijegy árak Napijegy váltható minden év március 1. és október 31. között 3000Ft/nap áron. Érvényes 07:00-19:00-ig!
Mosonszolnokon: napijegy a Dohány boltban. ( Jókai út 2. Az óvodával szemben lévő sarkon.)
Nyitva tartási idő: Hétfőtől péntekig délelőtt 05:00-11:00 délután 13:00-19:00-ig. Szombaton 06:00-tól 14:00-ig. Vasárnap zárva!
Mosonszolnokon: 2019-ben újra lehet jegyet váltani a Belián Vendéglőben is. ( Orgona utca ) 06:00-20:00 DE CSAK VASÁRNAP ÉS ÜNNEP NAPOKON!
Nyitva: Hétfő-Péntek 08:00-17:00. Szombaton 08:00-12:00
Nyitva: Hétfő-Péntek 08:00-12:00-ig és 13:00-16:00-ig. Szombaton 08:00-12:00
Horgászni 07:00-tól 19:00 óráig lehet. A helyek elfoglalása legkorábban 06:30-tól engedélyezett! Horgászni kizárólag a napijegy tulajdonosának van joga. A napijegyet nem áll módunkban visszaváltani és át nem ruházható másik személy részére!
Felszerelés: 2 db bot, botonként 1 db horog használható. ( elhagyó szerelék ). A fonott zsinór használata kizárólag csak a horog előke kötésére használható!
Nagy méretű, apró lyukú merítő szák megléte és használata kötelező a nagy halak esetében! Nagy lyukú és damilos szák használata TILOS!
Ponty matrac vagy hal bölcső használata minden méretű hal esetében kötelező. A matrac minimum vastagsága 3 cm, lehetőleg oldal falas, hogy a hal ne csússzon le róla!
Mérlegelni kizárólag mérő zsákban; ponty matracban vagy nagyméretű merítő fejben engedélyezett.
Sebfertőtlenítő használata kötelező.
Rablóhalazás semmilyen módszere nem engedélyezett!
Fotózni kizárólag csak guguló vagy térdelő pozicióban a hal bölcső vagy ponty matrac felett engedélyezett. A hal kopoltyújába szigorúan tilos bele nyúlni! A kifogott halakat a fényképezés után rögtön vissza kell engedni a mérlegeléshez használható eszközökkel.
Szemetelés szigorúan tilos. A cigaretta csikkeket még átmenetileg is tilos földre dobni!
A szabályok megszegése a horgászat azonnali befejezését jelenti. Illetve a továbbiakban nem áll módunkban napijegyet kiadni a szabályt sértő horgász részére.
Etetési korlátozások Etetőhajó használata és az azzal való behúzás engedélyezett.
Tilos etetni száraz szemes takarmánnyal.
Sátorozási lehetőség Sátor állítása elözetes egyeztetést követően engedélyezett.